# Verdun (Meuse)

Verdun :
| Ar stêr Meuse e Verdun. ||
| Melestradurezh ||
| Stad | Frañs |
| Rannvro | Alsace-Champagne-Ardenne-Lorraine |
| Departamant | Meuse (isprefeti) |
| Arondisamant | Verdun (pennlec'h) |
| Kanton | Pennlec'h daou ganton : Verdun 1 Verdun 2 |
| Kod kumun | 55545 |
| Kod post | 55100 |
| Maer Amzer gefridi | Samuel Hazard (Strollad Sokialour Gall) 2014-2020 |
| Etrekumuniezh | Communauté de communes de Verdun (sez) |
| Lec'hienn web | www.verdun.fr |
| Poblañsouriezh ||
| Poblañs | 16 877 ann. (2020) |
| Stankter | 544 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 194 m — brasañ 330 m |
| Gorread | 31,03 km² |
| kemmañ |
Verdun zo ur gumun eus Bro-C'hall, en departamant Meuse, er rannvro Alsace-Champagne-Ardenne-Lorraine. Brudet eo en istor evel kêr Feur-emglev Verdun (e 843), ma voe rannet impalaeriezh Karl Veur. Staget e voe ouzh Bro-C'hall e 1648 dre Feur-emglev Westfalen. Meur a seziz a voe graet warni, hag ouzhpenn un emgann Verdun zo bet.

## Douaroniezh

* Etre ar stêr Meuse hag e adstêr Scance emañ Verdun.

## Anv
### Stummoù skrivet

* Virodunum (It. Ant., 364)
* Civitas Verodunensis (Not. Gall. V, 4)
* Urbs Vereduna (Fortunatus)
* Veredunensis Urbs, Viridunum Civitas (Gregor Teurgn)
* Virduno (pezhioù moneiz)
* Urbs Clavorum / Articlavorum (sened-iliz Köln)

### Gerdarzh

* Viro ː pe diouzh Vir- = den, pe Vir- = meur;
* Dunum ː pe diouzh dun- = torgenn, krec'h, pe diouzh dun- = krẽnvlec'h
* Pa seller ouzh kartenn arkeologiezh, Verdun en em gav ivez e-barzh ur pleg eus ar stêr Meuse, gallout a rafed soñjal en ur wrizienn vero- = gwar, da lavarout ː torgenn e-barzh pleg ar stêr.

### Verdun en alamaneg

* Wirten eo an anv alamanek

## Ardamezioù

Skoed Verdun zo da lenn evel-henn ː "en glazur, e gêr mogeriek en aour, mogeriet en sabel"

## Istor

Verdun a oa ur gêr, pe ur c'hreñvlec'h eus an drevadenn Mediomatrici.
Feur-emglev 843, anvezet "Peoc'h Verdun", etre mibien Louis-le-Débonnaire.
Aloubet gant Othon-Veur, Verdun a zo neuze ur gêr eus an impalaeriezh alaman.
Adstaget ouzh rouantelezh gall gant Herri II e 1552.
Ac'hubet gant ar Brussianed e 1792, epad 43 deiz.

### XX$^{vet}$ kantved
#### Brezel-bed kentañ

* Fuzuilhet e voe ur soudard breizhat eno gant al lu gall d'an 13 a viz C'hwevrer 1917.
* Roet e voe ar Groaz Brezel 1914-1918 d'ar gumun.

#### Eil brezel-bed

* Roet e voe ar Groaz Brezel 1939-1945 d'ar gumun.

## Tud

* Chevert, han en eus un delwenn enno.

### Tud marvet eno

* Jules Allard, soudard ganet e Naoned, soudard en 62vet Rujumant Troadegiezh, fuzuilhet d'an 13 a viz C'hwevrer 1917 gant al lu gall e-pad ar Brezel-bed kentañ, da 24 bloaz, tamallet dezhañ bezañ "dizertet en diabarzh".

## Levrlennadur

* Nancy Gauthier ː Topographie chrétienne des cités e la Gaule, des origines au milieu du VIIIè siècle. I. Provinve ecclésiastique de Trèves (Belgica Prima). De Boccard. 1986

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ Albert Dauzat & Charles Rostaing ː Dictionnaire étymologique des noms de lieux en France. Larousse, 1963; Guénégaud, 1978, p. 706
* ↑ cf Nancy Gauthier, p. 63.
* ↑ Georges Dottin ː La langue gauloise. grammaire, Textes et Glossaire, Paris, 1920; adembannet gant Slatkine Reprints, Genève, 1980, p. 298
* ↑ Meven Mordier ː Notennoù diwar-benn ar Gelted Koz, O istor hag o Sevenadur, Skridoù Breizh, Brest, 1944, p. 142; notenn 42
* ↑ Mémoire des hommes